13. A Moldovai Köztársaság helyzete
- A szavazás előtt
Hannes Swoboda
(DE) Elnök úr, mi szociáldemokraták, technikai okokból kifolyólag nem tudtuk a rendelkezésre álló idő alatt aláírni a közös állásfoglalást, hanem csak később tettük meg azt. Viszont az egész képviselőcsoport támogatásával. Ezt különösen a Severin úr által vezetett román kollégáinknak szeretném mondani.
- A 10. bekezdésről szóló szavazás előtt
Marian-Jean Marinescu
Elnök úr, a következő szóbeli módosítást indítványozom a 10. bekezdéssel kapcsolatban: szeretném azt kiegészíteni Sergiu Mocanu úr nevével. A szöveg tehát így hangozna: "...a politikai alapú letartóztatások, mint például Anatol Matasaru, Sergiu Mocanu és Gabriel Stati letartóztatása;”.
